مومند ايجنسي: چاؤدنه کې يو سرتېري وژل شوی بل ژوبل
د قبايلي سيمې مومند ايجنسۍ په صافو تحصيل کې يو ماين چاؤدنه کې د ملېشې يو عسکر وژل شوی او بل ژوبل شوی دی.
د پوليټيکل چارواکو په وېنا دغه پېښه نن د جمعې په ورځ د صافو تحصيل په چمرکنډ علاقه کې رامنځته شوې ده. چاوراکو ويلي د ملېشې عسکر اوبو راوړ له تلي وو او په لار کې ښخ بم پرې چاؤدل شوی دی. د پېښې زمه واري په اړوند لا چا څه نه دي ويلي. پېښه کې ژوبل عسکر د مامدګټ روغتون ته وړل شوی دی. مومند ايجنسۍ کې د ملېشې په سرتېرو چاؤدنه په داسې حال کې شوې چې نن په پېښور کې هم د زرعي تربيتي ادارې په مرکز ترهګر بريد شوی دی. د پېښو په بريد کې د زده کوونکو ترڅنګ نهه تنه وژل شوي او ۳۵ نه زيات ژوبل شوي دي. د پېښور د بريد زمه واري پاکستاني طالبانو منلې ده. مومند ايجنسۍ کې وخت په وخت په دغه ډول پېښې رامنځته کيږي. تحصيل صافي وړاندې د وسله والو تندلارو مرکز پاتې شوی خو دغلته په کال ۲۰۱۱م ۱۲م کې پوځي عملیات شوي او د علاقې پاکولو ويل شوي وو. صافي تحصيل او خواوشا علاقه کې په امنيتي ځواکونو او ځايي امن لښکر په مشرانو وژونکي بريدونه کيږي او په دوي کې د زياتو بريدونو زمه واري د طالبانو جماعت الاحرار ډله مني.